طبعا معاناة علشان أقنع العيلة نروح المطعم وماوافقوا الا لمن قلت لهم أنه في أعلى قائمة المطاعم الفخمة ويا إني أخذت مقلب جامد مع ذا التصنيف :(  
  
 المهم  
  
 قبل لا نروح سويت بحث وقريت تقارير عن المطعم والطلبات وأخذت فكرة وعرفت أن المطعم قدييم مهري بس سكتت ماتكلمت هههههههه  
  
 دخلنا المطعم قبل أذان العصر بنص ساعه تقريبا والمطعم يقفل العصر بس استقبلنا وأخذ الطلبات وأستننا لين ماخلصنا وقفل =) 
  
 من الى قريته أن المنيو بيكون عربي قريب بس لمن رحنا كان كوري لسا ! 
  
 وماكان في راسي غير طلبين الى هم ججانق والبلوقوقي والباقي أخذناه بنصيحه الويتر بصفتنا مو فاهمين شيء من المنيو  
  
 الخدمة كانت سريعة  
  
 جات المقبلات ومن ضمنها الكميتشي ماعجبني زي مخلل الفجل كان حلو وطلبنا زيادة  
  
 الججانق وهيا سبب روحتنا للمطعم تفاجأت فيها كنت متخيلة شيء خراافي طلعت عادية :D  
  
 البلوقوقي كان لذييذ وممتع في الأكل جدا  
  
 الشوربة كانت بالملفوف والتوفو حلوة 
  
 في طبق أتوقع صيني خضار وربيان كان حلو 
  
 كانت النكهات غريبة بس حلوة كتغير وطلعنا مبسوطين من المطعم =)